Várdomb  község Képviselőtestülete

Szám:9-4/2010.

J e g y z ők ö n y v

Készült: Várdomb község Képviselő-testülete 2010. április 28-án, a Községházán megtartott   Képviselő-testületi üléséről.

Az ülés kezdete: 18 óra 

Jelen vannak: Rács László polgármester

           Boros Tiborné, Holcz János, Kovács Ferenc, Kovács László,   

           Simon Csaba, Vári József, Villi Gábor képviselőtestületi tagok.

Távolmaradását bejelentette: Nagy István Ujberek lakossági képviselő  

Tanácskozási joggal megjelent: Takaró Jánosné  körjegyző 

Rács László polgármester üdvözli a megjelenteket, megállapítja, hogy a   8 fő képviselőtestületi  tagból 8 fő jelen van, az ülés határozatképes, az ülést megnyitja.

Javaslatot  tett a napirend  tárgyalására a meghívóban  szereplő és az alábbiak szerint.

A Képviselők a javaslattal egyet értettek

N a p i r e n d :

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

2./   Független könyvvizsgáló jelentés a Várdomb Község Önkormányzatának 2009.évi

       egyszerűsített éves  költségvetési beszámolójának könyvvizsgálatáról.

       Előadó:Simon Józsefné független könyvvizsgáló
3./  Az Önkormányzat és intézményei 2009.évi költségvetés végrehajtásának megtárgyalása  

       és  jóváhagyása.

       Előadó:Rács László polgármester

4./   A Körjegyzőség hivatalában végzett célvizsgálatok megtárgyalása.

       Előadó:Takaró Jánosné körjegyző

5./  2009.évi Kistérségi belsőellenőrzési jelentés ismertetése.

      Előadó:Takaró Jánosné körjegyző

6./  Bejelentések, kérdések

Napirendek tárgyalása

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

Rács László polgármester szóban terjesztette a képviselők elé a két ülés között történt eseményeket. Ismertette a Képviselőkkel, hogy a két ülés között  sok dolog történt, de nem nagyobb jelentőségű, amiért a testületet  rendkívüli ülésre kellett volna invitálni.

- a decsi területcsere ügyében ott tart az ügy, hogy az ott lakók nyilatkozata szükséges arról, hogy Várdomb közigazgatási területéhez kívánnak tartozni, és akkor lehet tovább lépni az ügyben. 

A pályázatok jelenlegi állásáról,  annyit tudunk, a tornateremre benyújtott pályázatunkat elutasították.

Most készülünk arra, hogy a pályázatot benyújtjuk a Duna-Mecsek Alapítványhoz, mert formailag megfelelt, de  forrás hiányával lett elutasítva. 
Napirend tárgyalása előtt  Takaró Jánosné körjegyző  az írásban kiküldött  és az oktatási Minisztérium szervezésében végrehajtott közművelődési feladatellátással kapcsolatos célvizsgálat megállapításainak ismeretében kérte a testületet az anyag véleményezésére.  A testület tagjai áttanulmányozták, kérdés és hozzászólás az anyaggal kapcsolatban nem hangzott el. Egyhangúlag tudomásul vették, és a körjegyzőt megbízták a rendezvényterv, naptár elkészítése után  a testület elé terjesztéssel. 

A Képviselő-testület a polgármesteri jelentést  a két ülés közötti időszakban történt eseményekről elfogadta és tudomásul vette, és a  polgármester javaslatára 8 igen szavazással a körjegyző által előterjesztett vizsgálati anyaggal kapcsolatban is , ellenszavazat nélkül az alábbi határozatot hozta: 






10/2010.(IV.28. / számú határozat

1. / Várdomb Község Önkormányzata Képviselő-testülete  a polgármester jelentését a két ülés között hozott döntésekről, eseményekről elfogadta.

2. /  Továbbá a Képviselő-testület a szakfelügyelet által tett  megállapításokat  és javaslatokat elfogadja és tudomásul veszi.

Megbízza a körjegyzőt a település rendezvény naptárának elkészíttetésével, és testület elé terjesztésével.





Határidő:1. pontnál azonnal

   2. pontnál folyamatos






Felelős:Takaró Jánosné körjegyző

A Duna-mecsek Alapítványhoz benyújtandó pályázattal a testület maximálisan egyet értett, és 8 igen szavazással, ellenszavazat nélkül az alábbi határozatot hozta:





11/2010.(IV.28.) számú határozat:

Várdomb Község Önkormányzata Képviselő-testülete, úgy határozott, hogy pályázatot nyújt be a Duna-Mecsek Területfejlesztési Alapítványhoz az Integrált Közösségi Tér kialakítása és működtetése pályázathoz szükséges önerő támogatására.

Az IKSZT megvalósulási helye: 7146 Várdomb, Kossuth utca 93., Hrsz: 313/4.

A fejlesztés forrásösszetétele:

                                                           Megnevezés




2010.





Saját forrás                                                  13.508.883






Igényelt alapítványi támogatás                   25.087.925






Hitel






Területi kiegyenlítő támogatás






Egyéb támogatás(azonosító:2076245813)  54.084.000






Összesen:



         92.680.808

Várdomb Község Önkormányzata az elkészült tervek szerinti célt kívánja megvalósítani, ezért a tervek szerinti költségvetés összege és a pályázat elbírálása során megítélt támogatás és az ahhoz tartozó önerő közötti különbözetet a megvalósítás ideje alatt éves költségvetési rendeletben biztosítja.

A testület felhatalmazza a polgármesterét, hogy a pályázat benyújtásához szükséges intézkedéseket tegye meg. 

Határidő: azonnal

Felelős: Rács László polgármester

2./   Független könyvvizsgáló jelentés a Várdomb Község Önkormányzatának 2009.évi

       egyszerűsített éves  költségvetési beszámolójának könyvvizsgálatáról.

       Előadó:Simon Józsefné független könyvvizsgáló
Simon Józsefné könyvvizsgáló az írásban kiküldött értékelő anyaghoz szóbeli kiegészítést is tett.

Ismertette a képviselőkkel, hogy a Körjegyzőség megalapozott, számításokkal és mérlegekkel alátámasztott pontos beszámolót terjesztett a 2009. évi gazdálkodásról a Képviselő-testület előtt, úgy hogy a könyvvizsgálat után záradékkal látta el  a jelentést a könyvvizsgálatról már a Pénzügyi bizottság  is megtárgyalta, és a pénzügyi Bizottság elnöke is megerősítette, hogy a elfogadásra javasolja a Képviselő-testületnek.

A polgármester javaslatára a képviselők  8 igen szavazással, ellenszavazat nélkül az alábbi határozatot hozták: 

12/2010.(IV.28./ számú határozat

Várdomb Község Önkormányzata Képviselő-testülete  a független könyvvizsgáló által előterjesztett könyvvizsgálói jelentést   elfogadta és tudomásul vette. 

Határidő: azonnal 

Felelős:Rács László polgármester

3./  Az Önkormányzat és intézményei 2009.évi költségvetés végrehajtásának megtárgyalása  

       és  jóváhagyása.

       Előadó:Rács László polgármester
Az írásos anyagot a képviselők kézhez kapták.

A beszámoló tárgyalása előtt  az előírányzat módosításáról tárgyalt a Képviselő testület

A pénzügyi főmunkatárs és a polgármester kiegészítő magyarázatot tett a képviselők részére.

Simon Józsefné könyvvizsgáló hozzászólásában elmondta, hogy a vizsgálati anyagban  is szóvá tette, hogy az előirányzat módosítást legalább negyedévente hajtsa végre az önkormányzat, amennyiben ez szükséges, és akkor könnyebben áttekinthető a módosítás a képviselők számára is. 

Boros Tiborné képviselő is megemlítette, hogy ezt már előzőekben is hibaként tüntette fel a könyvvizsgáló, ez visszatérő hiányosságnak tűnik. Legyen rendszeresebb az előirányzat módosítás.

Mivel több kérdés, hozzászólás nem hangzott el, a polgármester javasolta az előirányzat módosítás  elfogadását.

A polgármester javaslatára a képviselők 8 igen szavazással az alábbi rendeletet alkották:






2/2010.(IV.29.)számú rendelet




   


 Várdomb községi Önkormányzat Képviselő-testülete 
az Önkormányzat és intézményei  2009. évi költségvetési előirányzat módosításáról szóló rendelet-

tervezetet   rendeletté nyilvánítja.



A rendelet a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja

 Felelős:Rács László polgármester

A beszámoló tárgyalása kapcsán az intézménynél és a körjegyzőségnél , a pénzmaradványról is dönteni kell a testületnek.

Vári József a Pénzügyi Bizottság elnöke a Pénzügyi Bizottság döntése alapján, javasolta a Képviselő-testületnek  hogy a  szabad pénzmaradványt vonja el a Képviselő-testület. A feladattal terhelt  pénzmaradvány maradjon csak az intézménynél. A pályázatoknál az önerő biztosítására az Önkormányzat is hitel felvételre kényszerült, ezért minden fillért takarékosan be kell gyűjtenünk. A Körjegyzőség a pénzmaradványát  a kialakult gyakorlat szerint, most is beépítette a 2010-es költségvetésébe, ami már elfogadásra került.
A polgármester egyet értett a Pénzügyi Bizottság elnökének javaslatával, és javasolta a testületnek a pénzmaradvánnyal kapcsolatos döntés megszavazását.
A polgármester javaslatára a Képviselő-testület 7 igen szavazással,  1 tartózkodással az alábbi határozatot hozta:

13/2010.(IV.28./ számú határozat

Várdomb Község Önkormányzata Képviselő-testülete  a 1./ a Körjegyzőség pénzmaradványát 1.865.m/Ft  az alábbiak szerint hagyja jóvá: a 921.m/ft, mely a 2009. évi pénzmaradvány a 2010. évi költségvetésbe épült be. A különbözet, mely  944. m/Ft,  2009. évi intézményi alulfinanszírozásból keletkezett,  a körjegyzőségtől elvonásra kerül.

2./ Várdomb község  Önkormányzatának költségvetési pénzmaradványa  - 2027 m/Ft  ebből a kisebbségi Önkormányzat  pénzmaradványa 173. m/Ft, az Önkormányzat pénzmaradványa  - 2200 m/Ft.

3./ Az általános iskola költségvetési pénzmaradványa 2.056 m/Ft, ebből tárgyévi, 2009. évi pénzmaradvány 297 m/Ft és 2009. évi  kiutalatlan ( alulfinanszírozott) intézményi támogatás  1759 m/Ft .

A 2056 m/Ft költségvetési pénzmaradvány  kötelezettséggel terhelt része 1609 m/Ft, ( 879 m/Ft működési célú, 730 m/Ft felhalmozási célú) 447 m/Ft szabad pénzmaradvány, mely összeg elvonását határozza el a képviselő-testület. 

Határidő: azonnal 

Felelős:Rács László polgármester
Ezután a polgármester szavazásra bocsátotta a Pénzügyi Bizottság által elfogadásra javasolt 2009.évi önkormányzati és intézményei  költségvetésének végrehajtásáról szóló beszámolót .

A  polgármester javaslatára 7 igen szavazással l tartózkodással  az alábbi rendeletet alkotta:

3/2010.(IV.29.)számú rendelet



Várdomb községi Önkormányzat Képviselő-testülete 
az Önkormányzat és intézményei  2009. évi költségvetésének végrehajtásáról szóló rendelet-

tervezetet   rendeletté nyilvánítja.



A rendelet a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: 2010. április 29, de rendelkezéseit,    

                 2009. január l-től kell alkalmazni.

 Felelős:Rács László polgármester
4./   A Körjegyzőség hivatalában végzett célvizsgálatok megtárgyalása.

       Előadó:Takaró Jánosné körjegyző

A körjegyző írásban bocsátotta rendelkezésre a képviselőknek az Államigazgatási Hivatal osztályai által valamint a gyámhivatal által végzett  célvizsgálatok jegyzőkönyveiből készített összefoglalót.

A képviselők az előterjesztéssel egyet értettek, kérdés és hozzászólás nem hangzott el.

A polgármester javaslatára a képviselő-testület 8 igen szavazással, ellenszavazat nélkül az alábbi határozatot hozta:

14/2010.(IV.28./ számú határozat

Várdomb Község Önkormányzata Képviselő-testülete  az Államigazgatási Hivatal  által elvégzett szociális alapszolgáltatás, szociális igazgatás, gyermekjóléti alapellátás, a gyámhivatal által végzett gyámügyi igazgatás témakörökben, valamint a vízkárelhárítási ügyekben elvégzett célvizsgálatok jegyzőkönyveiből készített előterjesztéseket megtárgyalta, azt jóváhagyólag tudomásul vette.
Határidő: azonnal 

Felelős:Rács László polgármester
5./  2009.évi Kistérségi belsőellenőrzési jelentés ismertetése.

      Előadó:Takaró Jánosné körjegyző

A belsőellenőrzés vizsgálati eredményéről készített jegyzőkönyvet írásban ismertette a Körjegyző a Képviselőtestület tagjaival. A belsőellenőrzés kapcsán elvégzett vizsgálat is, szinkronban a könyvvizsgáló jelentéssel, hiányosságnak hozta ki az analítikus nyilvántartás vezetését. 

A belsőellenőrzések és a folyamatban épített ellenőrzések kapcsán minden alkalommal tárgyalás folyik az analítikus nyilvántartás, valamint a FEUVE rendszer működéséről, ez azonban hiánytalanul ezzel a létszámmal nem megoldható. Ezt mindenki hallgatólagosan veszi tudomásul, a Körjegyzőséget fenntartó Önkormányzataink nincsenek olyan helyzetben, hogy több személyt tudjunk alkalmazni, az ellenőrzés a lehetőségekhez mérten megtörténik, külső lehetőségek igénybevételével is. Ezt a Képviselők tudomásul veszik.
Kérdés és hozzászólás a előterjesztéssel kapcsolatban nem hangzott el, a Képviselők- jóváhagyólag vették tudomásul.

15/2010.(IV.28./ számú határozat

Várdomb Község Önkormányzata Képviselő-testülete  a Többcélú Kistérségi Társulással kötött belsőellenőrzési feladatellátási megállapodás alapján beütemezett és jóváhagyott belsőellenőrzési terv szerint elvégezett vizsgálati eredményről szóló előterjesztést megtárgyalta és azt jóváhagyólag tudomásul vette. 

Határidő: azonnal 

Felelős:Rács László polgármester
6./  Bejelentések, kérdések
Rács László polgármester bejelentéssel élt a képviselő-testület felé, mely szerint a képviselők előtt is ismeretes anyagi helyzet miatt, javasolja foglalkozni a szolgálati lakás, esetlegesen lakások  értékesítésével.

Kovács Ferenc alpolgármester egyet ért, és javasolja akár mindkét lakás értékesítését.
A javaslatokban elhangzott egy értékbecslő megkérdezése, az hozzávetőleges árak meghatározása miatt.
A polgármester javasolta Berg István műszakis kolléga bevonását a feladatba. Berg István miután képesítése van az ingatlanértékelésben, 10 milliós nagyságrendet határoz meg az ingatlanokra, és az eladási időt ilyen estre fél évben határozza meg. 
Meg kell osztatni műszakilag az ingatlanokat, és akkor lehet közelebbi értéket meghatározni.

Holcz János képviselő nem támogatja az ingatlanok értékesítését.

Kérdést intéztek az egyik szolgálati lakásban lakó bérlőhöz, kíván e élni a vásárlási lehetőséggel, ő nemmel válaszolt. 

Kovács László képviselő azt javasolta a képviselő társainak, hogy független értékelőt keressen a polgármester, Berg István az önkormányzat dolgozója, nem várható el tőle olyan értékelés,  hogy támadás ne érhesse az Önkormányzatot az értékesítésben. 

A polgármester javaslatára a Képviselők  7 igen szavazással 1 ellenszavazattal az alábbi határozatot hozták:

16/2010.(IV.28./ számú határozat

Várdomb Község Önkormányzata Képviselő-testülete  az üresen álló önkormányzati bérlakás értékesítésének elindítása mellett határozott.

Megbízza a polgármestert az ingatlan felértékelésének megrendelésére. Az érték összegét a képviselő-testülettel ismertetni kell a végleges döntés előtt. 

Határidő: folyamatos 

Felelős:Rács László polgármester
A polgármester ismertette a képviselőkkel, hogy az akadálymentesítési pályázatnál előrehaladási jelentések szükségesek, melyhez azonban könyvvizsgáló alkalmazását is előírja a pályázat. A Simon KFT, vállalja ezt a feladatot a jelenleg érvényben lévő szerződése alapján, és az abban megállapított összegért, amíg különösen nagy feladatot nem jelent addig számlázás  nélkül. Külön összeg csak abban az esetben  kerül kiszámlázásra, ha nagy munkát igényel a Kft.-től. A polgármester köszönettel vette a Simon Kft felajánlását, és  javasolta a testületnek, hogy egyenlőre hosszabbítsuk meg a megkötött szerződést a könyvvizsgálatra 2010. évre beszámolójára is.  
A Képviselő-testület a polgármester javaslatával egyet értett és 8 igen szavazással, ellenszavazat nélkül  az alábbi határozatot  hozta: 





17/2010.(IV.28./ számú határozat

Várdomb Község Önkormányzata Képviselő-testülete  az akadálymentesítéssel kapcsolatos  feladatellátása miatt úgy  határozott, hogy a Simon KFT-vel jelenleg érvényben lévő megbízási szerződést meghosszabbítja a  2010. évi költségvetési beszámoló könyvvizsgálatának elvégzése , valamint az akadálymentesítési pályázati elszámolási feladatok ellenőrzése miatt 2011. április 30. napjáig.  
Megbízza a polgármestert a szerződés meghosszabbításáról   szóló dokumentum aláírásával.
A határozatról az érintetteket értesíteni kell.

Határidő: azonnal 

Felelős:Rács László polgármester
A polgármester ismertette a képviselőkkel, hogy nincs építési telek jelenleg Várdombon.  3 építési telek kialakítására kerülhet sor a Józan dűlőben.

Megkérdezte a képviselő-testület véleményét a kialakítás megkezdése ügyében.

A Képviselők a polgármester javaslatára 8 igen szavazással, ellenszavazat nélkül az alábbi határozatot hozták:
18/2010.(IV.28./ számú határozat

Várdomb Község Önkormányzata Képviselő-testülete úgy határozott, hogy a Józan dülőben lévő házhely kialakításra alkalmas területen a házhely kialakításhoz szükséges járulékos feladatokat a polgármester kezdje meg.  Megbízza a munkarészek előkészítésében szükséges feladatok ellátásával.  

Határidő: azonnal 

Felelős:Rács László polgármester

A bejelentés kapcsán került a képviselők elé tárgyalásra a Dél-Tolna Aqa pályázattal kapcsolatos társulás létrahozása, melynél az anyagban bizonyos önerő teljesítés is szerepel. A Képviselők az anyagot kézhez kapták. Az is ismert, hogy a pályázattal kapcsolatban a településen megépül a magastározó, valamint jobb ellátás lesz biztosított a lakosság számára az egészséges ivóvíz ellátásában. 

A Képviselők támogatták a pályázat benyújtását, a polgármester javaslatára 8 igen szavazással ellenszavazat nélkül az alábbi határozatot hozták: 

19/2010.(IV.28./ számú határozat

1.) A képviselőtestület elhatározza, hogy a település ivóvízminőség javítására irányuló beruházást a társulást alkotó településekkel együtt, közös beruházási program keretében valósítja meg. 

2.) A képviselőtestület az 1. pontban meghatározott közös beruházás megvalósítása céljából megalapítja a jogi személyiséggel rendelkező Dél-Tolna Aqua. Ivóvízminőség-javító Önkormányzati Társulást. A képviselőtestület a társulási megállapodást és mellékleteit, valamint a törzskönyvi nyilvántartásba vételhez szükséges alapító okiratot a határozat melléklete szerinti tartalommal elfogadja, felhatalmazza a polgármestert, hogy a társulási megállapodást és alapító okiratot  Várdomb Község Önkormányzata képviseletében aláírja. 

3.) A képviselőtestület  Várdomb község Önkormányzatának képviselőjeként a Társulási Tanácsba  Rács László polgármestert delegálja. 

4.) A képviselőtestület hozzájárul, hogy a társulás székhelye Decs Nagyközség Önkormányzatának Polgármesteri Hivatalában legyen.

5.) A képviselőtestület elfogadja, hogy a társulás mint beruházó projektgazda pályázatot nyújtson be az Európai Unió Környezet és Energia Operatív Program KEOP - 1.3.0. kódszámú ivóvízminőség-javítás kétfordulós pályázati konstrukció keretében elnyerhető támogatás iránt. 

6.) A képviselőtestület kötelezettséget vállal, hogy a támogatáshoz szükséges társulási saját erő biztosításához a társulási megállapodás által rögzített mértékben hozzájárul. 

A képviselőtestület felhatalmazza a polgármestert, hogy a jelen határozatban és a társulási megállapodásban nem szabályozott kérdésekben a társulás működése és beruházás megvalósítása érdekében szükséges további megállapodásokat megkösse azzal, hogy az önkormányzatot érintő pénzügyi kötelezettségvállalást jóváhagyásra terjessze a képviselőtestület elé. 

Határidő: azonnal 
Felelős:Rács László polgármester

A polgármester javaslatot tesz a képviselő-testületnek a 2010. évi közmeghallgatás össze hívására. A Képviselők egyet értettek, van is miről tájékoztatni a lakosságot, ezért 8 igen szavazással az alábbi határozatot hozták:
20/2010.(IV.28./ számú határozat

Várdomb Község Önkormányzata Képviselő-testülete úgy határozott, hogy 

2010. május 14-én 18 órára a közmeghallgatást a polgármester hívja össze.

Helye: Művelődési ház.

Napirend: 1./ 2009. évi költségvetés és feladatok  

végrehajtása., és a település ciklusprogramjának értékelése.


      2./ 2010.évi célkitűzések ismertetése.

                  Előadó: Rács László polgármester


       3./ Bejelentések kérdések, interpelláció

Határidő:2010.május 14. 

Felelős:Rács László polgármester
Boros Tiborné képviselő bejelenti, hogy az iskolánál, ez ahogy most van, nem felel meg, még feltétlen kerítés is kell, és megjegyezte, hogy be kellene zárni amikor nincs ott felügyelet. 

Holcz János ezzel nem ért egyet. Nincs más lehetősége az ifjúságnak, valahova be kell engedni őket. Nem lehet mindent elzárni a falu lakossága elől is elzárjuk azzal, ha bezárjuk az intézmény udvarát.

Bejelentette még Boros Tiborné a Május 1-re szervezett közös műsort, melyre mindenkit szeretettel meghívott, és vegyen részt a testület a közös  főzésen és megszervezett napon. 

Más bejelentés nem hangzott el, a  polgármester a testületi ülést bezárta 20 órakor bezárta.







Kmf.



Rács László





Takaró Jánosné



polgármester





      körjegyző

